cyanic-selkie/wikianc huggingface dataset:
Justin Vernon
Etter en lengre periode med suksess i musikkscenen i Eau Clare forlot bandet hjemmet sitt for å flytte til Raleigh, Nord-Carolina, for å prøve ut musikken sin et annet sted. Bandet gav ut to selvproduserte innspillinger, den første med samme navn som bandet, og den andre med navnet Silent Signs, samt en EP med aldri utgitt materiale som kun er tilgjengelig på MySpace-siden deres. Etter å ha tilbrakt nesten ett år i Raleigh reiste Vernon tilbake til Wisconsin etter et brudd med bandet og en kjæreste. De gjenværende medlemmene i DeYarmond Edison dannet et nytt band, Megafaun, og er fremdeles gode venner med Vernon.
Vernon er også med i bandet Volcano Choir, som består av Vernon og medlemmene av Collections of Colonies of Bees.
Dogme
Dogme er det samme som læresetning. Begrepet hadde opprinnelig politisk betydning som et påbud eller kunngjøring, men ble etter hvert et filosofisk begrep som betegnet en grunnleggende sannhet.
Begrepet blir brukt om en tro eller doktriner som i mange typer trossystemer og organisasjoner blir ansett som autoritativ, eller som absolutt sannhet.
Dogmer i religion
Dogmer er vanlig i mange religioner, f.eks. kristendom og islam, hvor de blir betraktet som kjernegrunnlag av tilhengerne av religionen. De gjenkjennes som grunnleggende læresetninger, og blir ansett for å være troverdige. Dogmatikkens oppgave er å avklare det religiøse grunnlaget som religionen bygger på og stå imot radikale tolkninger som rokker ved religionens berettigelse.
Dogmer utenfor religion
Mange ikke-religiøse oppfatninger blir ofte referert til som dogmer, f.eks. innen filosofi, vitenskap, politikk og i samfunnet generelt. Begrepet henspiller da på mennesker som holder fast i sine oppfatninger på en ensrettet og ikke-reflekterende måte. Dogmer blir ofte sett på som en uting i vitenskapelige og filosofiske sammenhenger, men kan forekomme blant slike grupper også. Begrepet kan også brukes på en mer nøytral eller ironisk måte, som i dogmefilm der begrepet viser til visse prinsipper som filmskaperne forsøker å etterleve. Innen rettsvitenskap forstås dogmatikk – rettsdogmatikk – i en nøytral betydning som den juridiske metoden som systematisk fremstiller og utdyper hva som er gjeldende rett, altså på grunnlag av gitte forutsetninger.
Kirstine Ladefoged Jensen
Hennes bakgrunn fra en politisk aktiv familie, sammen med sitt engasjement og store kontaktflate i studietiden gjorde at hun tidlig ønsket å bli lege. I 1934 tok hun embedseksamen i medisin, men slet med å få seg jobb, og da hun fikk muligheten til å ta jobben som vikarierende distriktslege i Maniitsoq (Sukkertoppen) på Grønland grep hun sjansen.
Vikariatet varte bare ett år, deretter flyttet hun tilbake til Danmark, og i 1939 etablerte hun et legekontor i bydelen Christianshavn i København.
Senere ble hun mer politisk og sosialt aktiv. I 1943 ble hun med i styret i Den liberale Venstreforening, i 1945 stilte hun som kandidat til Folketingsvalget, og i 1947–50 satt hun på Folketinget.
Den tverrpolitiske opplysningsbevegelsen for kvinner, Folkevirke, som ble etablert i 1944 ble dannet av Bodil Koch i samarbeid med bl.a. Kirstine Jensen. Dannelsen skjedde bl.a. som en følge av at antallet kvinner på Folketinget falt fra fire til kun to ved valget i 1943. Jensen var aktiv i denne bevegelsen, og talte også grønlandske kvinners sak her. Etter at grønlandske kvinner fikk stemmerett i 1948 reiste hun til Grønland i 1949 for å drive opplysningsarbeid.
Hun var også den ene av kun to kvinner som satt i Grønlandskommisjonen 1948–1950.
I 1957 ble hun ridder av Dannebrogordenen.
Grunnkretser i Sogndal kommune
Grunnkretser i Sogndal kommune er delområder og grunnkretser som seksjonerer Sogndal kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Belgisk toppdivisjon i fotball 1997–1998
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Lotte fra Oppfinnerland
Lotte fra Oppfinnerland er en estisk animasjonsfilm som hadde premiere i 2006.
Filmen handler om hunden Lotte, som sammen med sin gode venn Bruno lærer Judo av den japanske bien Susumu. I Oppfinnerland, der Lotte og Bruno bor, arrangeres den årlige oppfinner-konkurransen, og Lottes pappa Oskar deltar også i år.
Handling
Et sted i Europa, ved et stort hav, står en liten landsby hvor det er stor respekt for å finne opp alle mulige slags oppfinnelser. Landsbyboerne arrangerer også en årlig konkurranse, for å avdekke nye oppfinnelser.
En av de aller beste oppfinnerne fra bygda heter Oskar, far til hunden Lotte. Hans aller største konkurrent er en annen oppfinner ved navn Adalbert the Hare. Seier i den årlige konkurransen er veldig viktig, ettersom det vil bringe ære til hele familien til den som vinner.
Günter Benkö
Günter Benkö (født 12. juli 1955 i Oberwart i Burgenland) er en tidligere østerriksk fotballdommer.
Han dømte både i fotball-VM 1998 og fotball-EM 2000. I tillegg til dette dømte han blant annet finalen i Cupvinnercupen i 1999 mellom SS Lazio og RCD Mallorca. Benkö er sykepleier av yrke.
Kamper i VM/EM
VM 1998
EM 2000
Rovteger
Utseende
Voksne rovteger er mellom 3 og 40 mm lange. Kroppen er vanligvis avlangt-oval og litt flat. De har et framoverrettet hode, den lange sugesnabelen er lett synlig og danner en bue ut fra kroppen. Sugesnabelen eller munnen består av flere ledd. Antennene består av fire ledd og er temmelig lange og tynne. Partiet mellom hodet og bryststykket er ofte sammensnørt, og det ser ut som de har en hals. Framvingene er gjerne robuste og tykke, men det finnes også en god del arter med reduserte vinger. Beina er ofte lange. Noen arter er svært spinkle og langbeinte og ligner overflatisk mest på mygg.
De fleste er mørke i fargen, som ofte varierer mellom brun, rød, svart eller orange. Noe kan også være grønne.
Levevis
Rovtegene har stikkende munndeler og kan bare ta inn flytende føde. Etter at de har boret den skarpe sugesnabelen inn i byttedyret, sprøyter de inn en gift som inneholder protein-fordøyende enzymer. Dette gjør at byttedyrets vev løses opp til en "suppe" som tegen kan suge i seg. Sugesnabelen kan også brukes i selvforsvar og de større artene kan gi meget smertefulle stikk om man håndterer dem.
Noen arter kamuflerer seg med å dekke kroppen med støv og rusk. Andre har en form for kamuflasje i at de ligner sterkt på byttedyrene sine. Rovteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Nyttedyr
Enkelte arter brukes til biologisk kontroll, fordi de er rovdyr, som lever av skadedyr som blant annet kakerlakker. I varme områder, der disse tegene er tallrike, er det trolig viktige ved ta de holder nede bestandene av potensielle skadedyr.
Smittespredere
Noen store, søramerikanske arter i gruppen Triatominae utgjør et helseproblem fordi de sprer parasitten Trypanosoma cruzi, som gir den alvorlige Chagas sykdom (amerikansk sovesyke) hos mennesker. Tegene suger blod, men parasitten spres ikke direkte gjennom dette, men ved at tegenes avføring kommer i kontakt med sår.
Systematisk inndeling / norske arter
Familien rovteger er systematisk plassert i gruppen Cimicomorpha, sammen med: Pachynomidae, Velocipedidae, Microphysidae, Joppeicidae, Thaumastocoridae, Bladteger, Netteger, Medocostidae, Nabidae, Phymatidae, Nebbteger, Lasiochilidae, Plokiophilidae, Lyctocoridae, Cimicidae og Polyctenidae. Familien blir delt opp i mellom 21 og 29 underfamilier, det synes ikke å finnes noen allment akseptert inndeling per i dag. Familien Phymatidae blir ofte inkludert i Reduviidae.
Et latinsk familienavn ender med ...idae, og et navn på en overfamilie på ...oidea.
Nydalsveien (Oslo)
Nydalsveien (15-37, 6-38) ligger i Nydalen, bydel Nordre Aker i Oslo.
Walter Steiner
Walter Steiner (født 15. februar 1951) er en sveitsisk treskjærer og tidligere skihopper. Han vant det aller første verdensmesterskapet i skiflyging i Planica i 1972, og vant en ny VM-tittel i skiflyging i 1977.
Nydalsveien (Oslo)
Veien krysser Akerselva over Gullhaug bru ved Gullhaug torg. Plassen gikk tidligere under navnet «Bikkjetorget», og utgjorde et slags sentrum i industriområdet dominert av Christiania Spigerverk. Mellom Bakke Mølle og Gullhaug bru kom i 2017 Park Vest.
Walter Steiner
Under OL 1972 i Sapporo tok han sølv i storbakkerennet etter den polske overraskelsesmannen Wojciech Fortuna. I 1977 ble han tildelt Holmenkollmedaljen.
Nydalsveien (Oslo)
Etter 1989 ble Nydalen videreutviklet til området i dag fremstår som «Nydalsbyen» med kontorer, hoteller, T-bane, butikker og nytt hovedkvarter for BI. Samtidig foregår industriproduksjon. Flere IT-bedrifter som Telia Norge, ErgoGroup og PocketMobile holder til i veien.
Walter Steiner
Etter at han la opp arbeidet han hos skiprodusenten Kneissl og laget der bredere hoppski som ledende hoppere tok i bruk. På 1980-tallet var han hopptrener i USA og lærte der bort V-stilen før Boklöv slo igjennom med stilen noen år senere. Steiner har bodd mange år i Falun i Sverige der han arbeider som vaktmester i kirken. Hans kone er svensk. Den tyske regissøren Werner Herzog laget i 1974 TV-filmen Die große Ekstase des Bildschnitzers Steiner om Walter Steiner. Filmen viser Steiner i aksjon i Planica, Garmisch-Partenkirchen og Oberstdorf.
Steiner argumenterte lenge for at hoppbakkene var uheldig utformet med for bratt unnarenn.
Liste over grønlandske filmer
Liste over filmer produsert på grønlandsk, i alfabetisk rekkefølge.
Tunisia under Sommer-OL 1964
Tunisia under Sommer-OL 1964. Ni sportsutøvere fra Tunisia deltok i tre sporter under Sommer-OL 1964 i Tokyo. Tunisia, som deltok for andre gang i et OL, vant to medaljer, en sølv- og en bronsemedalje. Det var Tunisias første olympiske medaljer og de ble nummer 29 på medaljestatistikken.
Paul Durkin
Paul Anthony Durkin (født 15. august 1955) er en tidligere engelsk fotballdommer. Han la opp i 2004.
Durkin dømte i ett verdensmesterskap; fotball-VM 1998 i Frankrike. Han dømte FA-cupfinalen i 1998 mellom Arsenal og Newcastle United og i 2003 Ligacup-finalen mellom Liverpool FC og Manchester United. Han dømte også 102 kamper i Premier League.
Kamper i VM
VM 1998
Graver-utvalget
Graver-utvalget har flere betydninger:
Fylkesvei 540 (Hedmark)
Fylkesvei 540 i Hedmark gikk mellom Moen og Høymodammen i Elverum. Veiens lengde var 8,6 km.
2019 ble veien erstattet av fylkesvei 2132 og fylkesvei 2142.
Boveycantharis
Boveycantharis er en slekt av biller i delgruppen (underfamilien) «storbløtvinger» i familiegruppen bløtvinger.
Utbredelse
Boveycantharis finnes i Spania, i Europa, ingen arter er registrert fra Norden.
Utseende og levevis
Boveycantharis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).
Systematisk inndeling med europeiske arter
Oversikten har med europeiske arter.
NOU 2003: 22, Graver-utvalget
'''NOU 2003:22 «Forvaltning for fremtiden. Forslag til etiske retningslinjer for Statens petroleumsfond»''' er en norsk offentlig utredning (NOU) fra et utvalgt som ble oppnevnt ved kongelig resolusjon 18. oktober 2002 og som avga sin innstilling til Finansdepartementet 25. juni 2003. Utvalget ble ledet av Hans Petter Graver og ble referert til som «Graver-utvalget».
Utvalgets forslag ble behandlet i Revidert nasjonalbudsjett 2004, og i desember 2004 innførte Regjeringen etiske retningslinjer for Petroleumsfondet i samsvar med utvalgets utredning.
Capela de Santana
Capela de Santana er en kommune i delstaten Rio Grande do Sul i sørregionen av Brasil.
Jul med barna
Jul med barna er et julehefte som ble utgitt av Rudolf Steinerskolene i Norge fra 1959 – 1971 og fra 1985 - 2005. Heftet ble grunnlagt i 1959 av lærere ved Rudolf Steinerskolen på Smestad i Oslo. Den første redaktøren var  Øistein Parmann. Siden overtok Hjalmar Hartmann som også var lærer ved skolen som i 1962 fikk nye lokaler ved Hovseter. Juleheftet besto for det meste av fortellinger, sagn og eventyr fra hele verden, illustrert av norske billedkunstnere som ga sitt arbeid gratis. For- og baksiden var elevarbeider. Juleheftene ble solgt på dørene av skolens elever. Blant bidragsyterne i de første årgangene finner vi på kunstnersiden sterke navn som Kai Fjell, Hans Gerhard Sørensen, Gösta Munsterhjelm, Per Cappelen, Kjell Aukrust, Ludvig Eikaas, Ørnulf Ranheimsæter og Jørleif Uthaug. På forfattersiden bidro blant andre André Bjerke, Dan Lindholm og Leif Werenskiold. Juleheftet fortsatte å eksistere til 1971. Etter et opphold på 14 år ble det startet opp igjen i 1985 etter initiativ fra forfatteren Geir Uthaug, som ble redaktør. I 1988 overtok hans kone, Marianne Uthaug, redaktøransvaret. Redaksjonen besto av Jo M.K Sandvik, Grethe Jobling (økonomi) og Geir Uthaug. Marit Egner Engh bidro med kalligrafisk utforming av julesanger samlet av Jo M.K Sandvik Oppstartmidler for det nye juleheftet ble skaffet til veie av RSV, Rudolf Steinerskolens Venner. Hovseterskolen i Oslo var fortsatt basen, men nå ble heftet distribuert til alle Steinerskolene i Norge og hadde på sitt sterkeste et opplag på 10.000 eksemplarer årlig. Overskuddet gikk til Ariadnefondet, som var øremerket Steinerpedagogiske tiltak. Som det gamle var også det nye juleheftet illustrert av kunstnere som ga sitt arbeid gratis som en gave til skolen. Noen av disse ga sine kunstneriske bidrag over mange år. Det gjaldt Gino Scarpa, Per Magnar Staurnes (Per Hess), Ulf Aas,  Runa Førde, Sissel Gjersum, Ingrid Jangaard Ousland, Omar Andreen og Jan-Kåre Øien. Også Øivind Jorfald, Harald Norberg, Hans Norman Dahl, Tonje Strøm, Gitz Johansen, Liv Benedicte Nilsen, Thor Böhn, Gerdi Jacobs, Siss Pape, Lars Furnes, Kaare Wildhagen, Anne-Lise Knoff, Lillebeth Foss, Dagny Hald, Karl-Erik Harr, Ulf Nilsen med flere, var med å utsmykke heftet. Heftet fortsatte uavbrutt til 2005. Etter noen års pause ble det i 2012 gjort et nytt forsøk på starte opp igjen det tradisjonsrike juleheftet, fremdeles med Marianne Uthaug som redaktør. Året etter, i 2013, utkom det siste heftet. Stoffet i Jul med barna viste stor kulturspredning, fra norske og skandinaviske eventyr og historier til eventyr og sagn og legender fra Nord-og Sør-Europa, de britiske øyer, det amerikanske kontinent, Afrika, Asia og Oceania. Foruten klassikere som Dickens, HC Andersen, og Tolstoj kunne heftet også by på stoff fra norske samtidsforfattere som Leif Werenskiold, Olaf Nordrå og Annok Sarri Nordrå. Poesi var også godt representert, fra Bjørnson og Wergeland til Solovjov og William Blake. Ved siden av fortellerstoffet var heftet også fylt med generelt stoff om håndarbeid og nyttige råd om jul, julefeiring og juletradisjoner fra mange kulturområder.
Darius Eglynas
Darius Eglynas ble født i Tauragė, men han vokste opp i Šilalė. Han er gift og har to døtre.
Errington Keen
Errington Ridley Liddell Keen (født 4. september 1910 i Walker-on-Tyne, Tyne and Wear, England, død juli 1984 i Fulham, Stor-London, England) er en tidligere engelsk landslagsspiller i fotball som spilte for fem engelske klubber i årene 1927 til 1946.
Keen spilte fire landskamper for.
Biografi
Errington Keen startet sin profesjonelle fotballkarriere i Newcastle United i september 1927, men det skulle gå tre år før han debuterte for Newcastle United. I desember 1930 gikk han til Derby County, og i 1932 fikk han sin første av fire landskamper for England. Dette skjedde 7. desember mot Østerrike i en kamp som England vant 4-3.
Keen ble i klubben fra Derbyshire fram til 1938 da han gikk til Chelmsford City. Året etter ble han spillende manager i Hereford United, og han var også i Leeds United før han la opp som spiller.
Kyle McDonough
I Frisk Asker spilte McDonough fra 1996 til 2002, seks sesonger. I sesongen 2001–02 kom han på All-Stars laget i norsk ishockey.
Simon Pegg
Simon Pegg (født 14. februar 1970) er en engelsk standup-komiker, manusforfatter og skuespiller.
Pegg er født og oppvokst i Gloucester, og studerte drama på University of Bristol. I 1993 flyttet han til London der han opptrådte som standup-komiker før han slo igjennom som skuespiller i TV-serier som Six Pairs of Pants, Faith in the Future, Big Train og Hippies. I 1995 spilte han inn en episode av Doctor Who, med Christopher Eccleston som Doktoren.
I 1999 skapte og skrev han Channel 4-serien Speisa sammen med Jessica Hynes. For denne rollen ble han nominert til en British Comedy Award for beste mannlige nykommer. Serien gikk over to sesonger, og har senere blitt en kult-hit på DVD. Serien er fylt med referanser til andre filmer og serier, som har blitt Peggs varemerke.
I 2004 skrev Pegg, sammen med Speisa-regissør Edgar Wright, manus til sin første film, Shaun of the Dead. Filmen ble en overraskende suksess, og banet vei for Pegg til større produksjoner. I 2006 dukket Pegg opp i minst tre filmer, blant annet Mission: Impossible 3 der han spilte Ethan Hunts (Tom Cruise) sin partner. I tillegg jobbet han sammen med Wright på filmen, Hot Fuzz, som er en politifilm, også den med klare referanser til andre filmer.
Pegg giftet seg sommeren 2005 med sin mangeårige kjæreste Maureen McCann.
Evig sjakk
Evig sjakk er i sjakk en spesiell form for remis ved trekkgjentakelse, der den ene spilleren fremtvinger repetisjon ved å gi en serie sjakker.
I diagrammet til høyre, fra partiet Unzicker-Averbakh, Stockholm 1952, med svart i trekket, er det klart at svart må gi fra seg et av tårnene for hvits c-bonde. Han kan imidlertid utnytte bondestrukturen på hvits kongefløy, med 1… Txc7! 2. Dxc7 Sg4! 3. hxg4 Df2+, hvoretter han redder remis ved å fremtvinge samme stilling tre ganger ved å sjakke vekselvis på h4 og f2.
Remis ved evig sjakk pleide å være en del av sjakkreglene, men det er tatt ut, fordi evig sjakk til slutter ender med remis ved trekkgjentakelse eller femtitrekksregelen.
Offenbüttel
Offenbüttel er en kommune i kretsen Ditmarsken i Schleswig-Holstein, Tyskland. Offenbüttel hører under Midtre Ditmarskens amt, og lå inntil 25. mai 2008 i Albersdorfs amt.
Offenbüttel ligger ved Kielkanalen.
Janaul
Janaul (russisk: Янаул) er en by i Republikken Basjkortostan i Russland. Byen ligger der hvor elva Janaulka munner ut i Buj (ei sideelv til Kama), rundt 180 km nord for Ufa. Innbyggertall: 27 909 (folketelling 2002), 25 727 (folketelling 1989).
En bosetning på stedet til dagens by har vært kjent siden første halvdel av 1700-tallet. Den fikk bystatus i 1991.
Capitão
Capitão er en kommune i delstaten Rio Grande do Sul i sørregionen av Brasil.
Jim Ross
James William «Jim» Ross (født 3. januar 1952 i Fort Bragg i fylket Mendocino County i California) er en amerikansk wrestling-kommentator. Han er ansatt hos All Elite Wrestling, og hans første show for dem er Double or Nothing 25 mai. 2019.
Grunnkretser i Snillfjord kommune
Grunnkretser i Snillfjord kommune er delområder og grunnkretser som seksjonerer Snillfjord kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Økosone
Økosone er en faunistisk inndeling av biosfæren som er klart avgrenset og stort sett følger kontinentenes naturlige grenser, i en biogeografisk regionsinndeling. Andre beskrivelser på økosone er faunaregion og zoogeografisk region.
Konseptet ble foreslått av Miklos Udvardy i 1975 i et miljøvernperspektiv. Inndelingen ble modifisert av WWF i 2000. De underinndelte økosonene i mer enn 800 økoregioner, i et system kalt Global 200. Økosoneinndelingen er også blitt anvendt av UNESCO ved utarbeidelse av verdensarvlisten. Sonene blir dessuten ofte referert til når nye arter av dyr blir vitenskapelig beskrevet.
Terrestriske økosoner
Økosonene under er i rekkefølge i henhold til Udvardy (1975).
Det skal nevnes, at den palearktiske- og nearktiske sonen samlet sett utgjør den holarktiske sone.
En annen inndeling teller ti økosoner og deler dem inn slik: Neoarktis (N-Amerika), Neotropis (Syd-Amerika), Panama (Mellom-Amerika), Afrotropis (Mellom- og Syd-Afrika), Paleoarktis (Skandinavia, Europa, Russland), Arktis og Antarktis, Australia, Oseania og Madagaskar, Sahara-Arabisk (N-Afrika, Den arabiske halvøy og Midtøsten), Orienten (India og SØ-Asia), og Sino-Japan (deler av Kina og Japan).
Bass Coast Shire
Det grenser til lokalstyrene South Gippsland Shire i øst, Shire of Cardinia i nord, det kommunefrie området French Island i nord og Shire of Mornington Peninsula i vest.
Grete Kleppen
Grete Kleppen (født 1953 i Molde) er en norsk forfatter. Hun har skrevet fire romaner: Ada i 1998, H i 1999, Blå fuge for far min i 2010 og Uventa Vendigar i 2015. Hun har også oversatt flere romaner av den franske forfatteren Hélène Cixous og vært medforfatter for lærebøker i fransk.
Prøvebilde
Et prøvebilde er et TV-signal som sendes utenom ordinære TV-sendinger når senderen er aktiv. Prøvebildet kan brukes for å kontrollere kvaliteten på TV-signalene. I bakgrunnen til et prøvebilde sendes det musikk eller en kontinuerlig pipetone.
Magyar Labdarúgó Szövetség
Magyar Labdarúgó Szövetség (MLSZ) er særidrettsforbundet for fotball i Ungarn med tilholdssted i Budapest. MLSZ er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1901 og ble medlem av FIFA i 1907 og UEFA i 1954.
MLSZ arrangerer blant annet Nemzeti Bajnokság I (landets øverste divisjon), og Magyar Kupa (det nasjonale cupmesterskapet). Nåværende fotballpresident er Sándor Csányi.
Smerteteorier
Denne artikkelen tar i hovedsak for seg spesifisitetsteorien og gate-control teorien, som er de to mest diskuterte smerteteoriene.
Spesifisitetsteorien
Den tradisjonelle teorien, kjent som spesifisitetsteorien, har sitt opphav hos Rene Descartes (1694. Den er beskrevet i så å si hver eneste lærebok angående smerte, og er ofte i tillegg fremstilt som et fakta fremfor teori.  Kjernen i teorien er at det i alle mennesker finnes et spesifikt smertesystem som fører informasjon fra spesifikke smerte-reseptorer, gjennom spesifikke smertebaner, til et spesifikt smertesenter i hjernen. Et uavbrutt signal fra de perifere områdene i kroppen til et senter i hjernen.  Descartes teori og oppfatning holdt seg relativt uendret fram til det 19. århundre, da en framvekst av fysiologisk forskning som eksperimentell vitenskap vokste fram.  Disse nye forskerne stilte spørsmål til hvordan man forklare forskjellene i sansekvaliteter, når alle sanseinntrykk har sitt utgangspunkt i påvirkning av sensoriske nervefibre. Hvordan kan altså en brannsår føles «sviende», mens et benbrudd føles helt annerledes?
Videre utvikling av spesifisitetsteorien
Von Frey hadde tre typer informasjons som han ønsket å sette sammen til en smerteteori. Den første var Müllers doktrine om spesifikk nerveenergi. Han følte, likt mange andre forskere, at Müllers idé om at berøring omfattet alle kvaliteter som omfatter kontakt var for vag. Derfor presiserte han Müllers teori om spesifikke nerveenergier og utvidet den til 4 store sansekvaliteter: berøring, varme, kulde og smerte. Hver av disse skulle da altså ha hver sin egen nervebane til forskjellige senter i hjernen. Det andre elementet Von Frey ønsket å inkorporere i teorien var at huden består av et slags puslespill av fire forskjellige sensorflekker. Altså; en flekk for berøring, en for kulde etc.. Von Frey bygde her to instrumenter for å måle distribusjonen av smertesensitive områder og berørings-områder, nettopp for å finne og kartlegge disse «flekkene». Det tredje elementet i Von Freys teori kom etter utviklingen i forskningsmetoder på slutten av 1800-tallet da det ble mulig å bruke kjemikaler for å se detaljer i huden klarere i mikroskop. Et utfall av dette var at diverse fysiologer fant forskjellige strukturer i det ytterste hudlaget som de ga sitt eget navn. Eksempler på dette er Meissner korpuskler, Ruffini end-organs, Krause end-bulbs og frie nerveendinger. Von Frey ressonerte seg fram til at siden frie nerveendinger finnes neste overalt og det samme gjør smertesensitive flekker - ergo er frie nerveendinger smertereseptorer. Meissner korpuskler har stor tetthet i fingre og håndflaten som er veldig sensitive for berøring - ergo er meissner korpuskler berøringsreseptorer. For å oppsummere her kan vi bruke et eksempel. Når en sportsutøver snubler og legger hånden sin på en gloheit varmovn for å støtte seg vil spesifikke smertereseptorer sende et signal via smertebaner til et smertesenter i hjernen. Spesifisitetsteorien tar utgangspunkt i 3 antagelser; Den ene er at reseptorer er spesialiserte med hensyn til hvilket stimuli de responderer på. Dette har senere forskning forsåvidt bekreftet. Videre antaes det at under hver enkelt sensorisk flekk i huden ligger en spesifikk reseptor tilhørende en sansekvalitet. Akkurat dette har nyere forskning ikke klart å bekrefte. Og til slutt antas det at enhver sanseopplevelse har et en-til-en forhold til en type stimuli og type reseptor. Dette punktet er nok spesifisitetsteoriens svakeste antagelse. Vi har flere et eksempler på at aktivering av nosiseptorer ikke nødvendigvis resulterer i smerte. Pavlovs hunder (forskning) viser dette klart, hvor hundene etter et elektrisk sjokk produserer en ny reaksjon om mat konsekvent blir presentert etter sjokket. Samtidig har vi også gode eksempler på at smerte uten aktivering av nosieptorer også kan inntreffe, som fantomsmerter.
Gate-control teorien
Melzack & Wall begynte tidlig på 50-tallet å arbeide med en ny smerteteori, som skulle inkorporere de nye kunnskapene vi hadde om både psykologiske aspekter innen smerte og de nye oppdagelsene innen nervesystemet. De stilte deretter en rekke krav som den nye teorien om smerte måtte besvare og forsvare. For det første måtte teorien kunne forklare hvor forholdet mellom skade og smerte er variabelt, og hvordan ufarlige stimuli kan være smertefulle. Videre kan smerte være lokalisert et annet sted enn skaden, og smerte kan vedvare i fravær av skade og etter helbredelse – som vi ser i kronisk smerte. Smertens natur og lokalisering endrer seg over tid, og smerte er ikke en ensartet sanseerfaring, men har mange dimensjoner. I tillegg måtte teorien forklare hvordan det for noen typer smerte ikke finnes passende behandling. Melzack & Wall presenterte sin gate-control teori i 1965, som med suksess forklarer hvordan tanker, følelser og kulturelle forskjeller kan alterere smerte. Men gate-control teorien menes det at det finnes en slags port-funksjon i ryggmargen, nærmere bestemt det dorsale hornet. Der hvor spesifisitetsteorien foreslår enkle kabelnettverk, som det elektriske systemet i et hus, vil port-kontroll teorien foreslå en mer avansert tilnærming til smerte hvor flere av komponentene påvirker hverandre. Bakgrunnen for denne teorien er i korte trekk at stimulering produserer nervesignaler som entrer et allerede aktivt nervesystem, som er påvirket av tidligere erfaringer, kultur, forvent og angst. Helt snevert kan vi beskrive gate-control teorien på denne måten. Når intet stimuli foregår vil de forhindrene nevronene (store nervefibre) forhindre at det sendes signaler gjennom «porten» til hjernen. Porten er da lukket. Normal somatisk stimuli skjer når det er mer stimuli i de store nervefibrene, eller bare stimuli i de store nervefibrene. Både de forhindrende (store nervefibre) og de nosiseptive fibrene (små fibrene) er stimulerte, og igjen vil de store nervefibrene sørge for at det ikke sendes signaler til hjernen. Porten er fortsatt lukket. Smerte oppleves derimot når der er mer eller bare stimuli i de små nervefibrene, og dette inaktiverer de store nervefibrene som til vanlig vil «lukke porten», dermed er porten åpen og smertesignaler sendes til hjernen. Teorien bygger på 6 stadier eller grunnleggende mekanismer i port-kontrollen som jeg nå skal gjennomgå.
I steg 1 anerkjennes det at det finnes såkalte T-celler (transmission) i ryggmargen. Disse mottar impulser fra sensoriske nervefibre med smal diameter – altså A-delta og C-fibre. Videre sendes impulsen videre til lokale refleksbaner og til hjernen.
I steg 2 av teorien foreslåes det at det finnes eksitatoriske internevroner som øker aktiviteten i T-cellen i port-kontrollen. Dette ble støttet på bakgrunn av forskning som viste at dersom man sender en kort serie med stimuli inn til T-cellene, vil det følge til en forlenget serie av impulser i T-cellen. Altså er det mer output i T-cellen enn input.
''' I steg 4''' av teorien hevder Melzack og Wall at alle steder der synapser forekommer finnes det både eksitatoriske og inhibitoriske celler. Videre mener de at A-beta fibre kan både virke inhibitorisk, altså minske fyringen, og eksitatorisk på T-cellene. Det er balansen mellom eksitatoriske celler og inhibitoriske som nettopp bestemmer aktiviteten til T-cellen.
I steg 5 av teorien begynner vi for alvor å nærme oss svaret på hvordan hjernen, dvs følelser og tanker kan være med å endre opplevelsen av smerte. Mer spesifikt sies det at «hjernen kan endre spinale reflekser». Et forsøk av Hagbarth & Kerr (1954) viser at hjernen kan endre sensoriske signaler fra ryggmargen til hjernen. Og at hjernen på denne måten kan hindre eller forsterke inhibiteringen i de inhibitoriske internevronenen i ryggmargen. Med dette konkluderte Malzack & Wall at det finnes en nedadgående innflytelse fra hjernen på inhibitoriske internevroner i ryggmargen.
Steg 6 i tillegg antok Melzack og Wall at oppadgående signaler til hjernen kan influere den nedadgående kontrollen som beskrives i stage 5. Man kan tenke seg en slags sluttet krets mellom ryggmarg og hjerne. Ved lett berøring vil signalet bli sendt direkte til hjernen, samt til dorsalhornet. Det signalet som blir sendt til hjernen kan tolkes og sendes videre for å enten forsterke eller hindre de inhibitoriske internevronene i ryggmargen.
Nyere forskning
På mange måter kan vi si at port-kontroll teorien tar utgangspunkt i de beste antagelsene fra tidligere smerteteorier. Melzack og Wall tar utgangspunkt i spesifisitetsteoriens antagelse om at det finnes spesialiserte reseptorer. Nyere forskning har bekreftet at a-delta og c-fibre kun responderer til skadelig stimuli.
Sammenhenger
Samtidig bruker også port-kontrol teorien antagelsen fra pattern-teorien om at temporale og spatiale mønster av nerveimpulser utgjør basisen for sanseerfaring. Altså informasjonen i nerveimpulser er et kodet mønster av elektriske impulser. Siden denne teorien først ble presentert i 1965 har den vært mye forsket på av andre forskere. Mange faktorer støtter teorien; Når man pådrar seg en skade er det mange som gnir på skaden, og opplever en viss smertereduksjon av dette. Svak stimulering av fibre med stor diameter reduserer altså smerte, og dette støtter antagelsen om et inhibitorisk internevron. Det er også funnet støtte for at det finnes en nedadgående bane fra hjernen til ryggmargen. Studier viser at elektrisk stimulering (som i nerveimpulser) av bl.a den periventrikulære kjerne i hypothalamys gir smertedemping hos mennesker og dyr. Fibre fra akkurat disse områdene som blir stimulert går direkte ned til dorsalhornet hvor port-kontrollen foregår. Med andre ord kan man kokludere med at det finnes sentre i hjernen som styrer de inhibitoriske internevronene i ryggmargen. Derimot har man ikke funnet direkte bevis på at det finnes internevroner som virker eksitatorisk på T-cellen, som blir beskrevet i stage 2 av teorien.
Fiat Bravo
Fiat Bravo og Fiat Brava er to bilmodeller som ble produsert av den italienske bilprodusenten Fiat mellom 1995 og 2001. Modellene er identiske bortsett fra at Bravo er en kombi med tre dører, mens Brava har fem dører. I 2007 ble navnet hentet frem igjen for etterfølgeren til Stilo. Bravo/Brava vant prisen Årets Bil i Europa i 1996.
Første generasjon (1995-2001)
Bravo/Brava ble lansert i 1995 som erstatter for Fiats aldrende modell Tipo. Modellen ble lansert med en rekke nye motorer, fra innstegsmodellen med en 1,4-liters motor med 12 ventiler og 80 hestekrefter, via to andre bensinmotorer på henholdsvis 1,6 liter og 1,8 liter til toppmodellen på 2,0 liter. I tillegg var to ulike turbodieselmotorer tilgjengelig, begge med 1,9 liters sylindervolum, en på 75 hestekrefter og en annen på 100 hestekrefter.
I 1996 ble Bravo/Brava lansert som sedan- og stasjonsvognmodeller under navnet Fiat Marea, og i 1998 ble nok en bil basert på Bravo/Brava-plattformen lansert, nemlig Fiat Multipla, som fikk mye oppmerksomhet grunnet sitt uvanlige design.
Bravo/Brava fikk en lett oppdatering i 1999, med blant annet et nytt motoralternativ på 1,2 liter hentet fra den mindre Fiat Punto samt et nytt dashbord.
Bravo/Brava ble tatt ut av produksjon i 2001, og ble erstattet av Fiat Stilo.
Andre generasjon (2007–)
Navnet «Bravo» ble hentet frem igjen i 2007, da en oppfølger til Fiat Stilo skulle lanseres, og modellen ble første gang presentert for pressen i Roma, Italia i januar 2007 før den ble offisielt lansert på bilutstillingen i Genève samme år. Modellen er utstyrt med tre ulike bensinmotorer på 1,4 liter, med henholdsvis 90, 120 og 150 hestekrefter, samt to ulike dieselmotorer på 1,9 liter, med henholdsvis 120 og 150 hestekrefter.
Eksterne lenker
Fiat Bravo/Brava
Mexico under Sommer-OL 1960
Mexico under Sommer-OL 1960. Sekstini sportsutøvere fra Mexico deltok i ni sporter under Sommer-OL 1960 i Roma. Mexico kom på 41.-plass med en bronsemedalje.
Krupp
Krupp kan på norsk henvise til flere betydninger:
Komisk
Komisk kan bety:
Capivari do Sul
Capivari do Sul er en kommune i delstaten Rio Grande do Sul i sørregionen av Brasil.
Tissot
Tissot SA er en sveitsisk produsent av klokker og tidtakersystemer, grunnlagt i 1853. Selskapet er i dag en del av Swatch-gruppen.
Historie
Tissot ble grunnlagt av Charles-Felicien Tissot og hans sønn Charles-Emile. De etablerte Tissot-fabrikken i byen Le Locle i Sveits. Tissot introduserte det første masseproduserte lommeuret i 1853, og den første antimagnetiske klokken i 1929-30. Selskapet var også først i verden til å produsere klokker av plast, perlemor, tre og stein. Tissot fusjonerte med Omega SA i 1930, og Tissot-Omega-klokker fra denne perioden er svært etterspurte av samlere. Hovedkvarteret ligger fremdeles i Le Locle i Sveits, og selskapet er tilstede i mer enn 150 land verden over. Siden 1983 har Tissot vært en del av Swatch-gruppen, verdens største produsent og distributør av klokker.
Tissot har de siste årene blitt kjent for sine T-touch-klokker, svært avanserte armbåndsur med et berøringsfølsom safirglass. Disse klokkene har funksjoner som kompass, termometer, barometer og altimeter. Klokkene har vært vist frem i filmer som Lara Croft-serien og Mr. & Mrs. Smith.
Markedsføring
Tissot har flere kommersielle ambassadører:
Capão Bonito do Sul
Capão Bonito do Sul er en kommune i delstaten Rio Grande do Sul i sørregionen av Brasil.
Mexico under Sommer-OL 1964
Mexico under Sommer-OL 1964. 94 sportsutøvere fra Mexico deltok under Sommer-OL 1964 i Tokyo. Mexico kom på 35.-plass med en bronsemedalje.
Grunnkretser i Sigdal kommune
Grunnkretser i Sigdal kommune er delområder og grunnkretser som seksjonerer Sigdal kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Belgisk toppdivisjon i fotball 1996–1997
Belgisk toppdivisjon i fotball ble opprettet i sesongen 1895-96. Det belgiske fotballforbundet står for organiseringen av ligaen. De er igjen underlagt av UEFA, som setter hovedreglene for hvordan fotball organiseres i Europa.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Drømtorp videregående skole
Drømtorp videregående skole er en skole i Nordre Follo kommune, og ligger under Viken fylkeskommune. Skolen ligger på Drømtorp, to kilometer fra Ski sentrum. Flertallet av elevene er avhengige av buss for å komme til skolen. Den er en av syv videregående skoler i Folloregionen. I 2021 hadde skolen om lag 650 elever og 131 ansatte.
Utdanningstilbud
Skolen har også et tilbud om tilrettelagt opplæring for elever med spesielle behov.
Visjon
Skolens visjon er «Ditt potensial – vårt felles ansvar». Dette mottoet ble innført som del av en større satsing for å bedre miljø og omdømme ved skolen.
Historie
I 1967 åpnet Ski yrkesskole for handel og kontor dørene i Kirkeveien i Ski. Da den nasjonale skolereformen i 1976 ble innført, skiftet yrkesskolen navn til Kontra videregående skole. Høsten 1993 ble skolen flyttet til Ski næringspark på Drømtorp, på en tomt der det inntil 1984 hadde ligget en fabrikk som tilvirket sprengstoff. Navnet ble da endret til Drømtorp videregående skole.
Skolebygningen
Skolens lokaler ligger i en tidligere industribygning som tidligere huset butikker, kinarestaurant, frisør og bank. Lokalene var ikke ment for å drive undervisning i, og i noen av klasserommene sto det blant annet store søyler.
Skolebygningen ble derfor i 2008 bygget om og renovert for 83 millioner kroner. Dermed ble eksisterende kontorbygninger konvertert til undervisningsformål og bundet sammen med en ny foajé med inngangsparti og auditorium. Området ut mot Dynamittveien, var tidligere et fortorg til skolen, og her ble det bygget et "glasshus" med ganger løftet opp i andre etasje. Glasstorget ga elevene et areal innendørs som de kan samle seg på i friminutter. I nybygget på torget ut mot Dynamittveien ble det også plassert til fem-seks grupperom i tilknytning auditoriet.
Hovedbygningen med ”den røde klossen” skiller seg ut i en ellers så nøktern bebyggelse på Drømtorp. ”Klossen” gjenspeiler enden av en Ferrari på full fart inn i fremtiden.
Priser
Drømtorp-elever har mottatt en rekke priser gjennom årene.
Skole-NM:
Johnny Borrell
Johnny Borrell (født 4. april 1980) er vokalist og låtskriver i det britiske bandet Razorlight. Han vokste opp i og rundt London, i Muswell Hill, hvor han for tiden er bosatt. Han gikk tidligere på Highgate School med John Hassell, tidligere bassist i The Libertines og nå frontmann i bandet Yeti. Sommeren 2002 dannet han Razorlight med Carl Dalemo, Christian Smith Pancorvo og Bjørn Ågren.
Drømtorp videregående skole
Priser
Drømtorp videregående skole var i 2019 vertskap for skole-NM i yrkesfag. Drømtorps to egne finalister, Emilie Hansen Wilhelmsen og Celina Paalerud, representerte Akershus i barne- og ungdomsarbeiderfaget. Begge elever tok NM-sølv.
Planer om ny videregående skole
Det ble i 2015 vedtatt bygget en ny videregående skole i Ski sentrum. Den nye skolen skal romme 1100 elever og cirka 220 ansatte. Når det nye undervisningsanlegg står klart til bruk, skal elevplassene flyttes fra Drømtorp til den nye skolen.
Fritz Husemann
Friedrich «Fritz» Ernst Husemann (født 19. september 1873 i Leopoldstal (Lippe), død 15. april 1935 i Sögel) var en tysk fagforeningsmann og sosialdemokratisk politiker.
Husemann var formann for Verbandes der Bergbauindustriearbeiter Deutschlands fra 1919 til 1933, medlem av den prøyssiske landdagen fra 1919 til 1924 og medlem av Riksdagen for (Sozialdemokratische Partei Deutschlands).
Nanjing Automobile Group
Nanjing Automobile Corporation (NAC) er en statlig kinesisk bilprodusent basert i byen Nanjing. Selskapet ble grunnlagt i 1947 og er dermed Kinas eldste bilprodusent. De produserer blant annet biler under merket Soyat med lisenser fra Seat og Isuzu.
Stiftelsen Revita Norge
Stiftelsen Revita Norge ble stiftet av arbeidsledige i 1989. Siftelsen mener viktigste ressursen i kampen mot ledigheten er de ledige selv. Målgruppen er alle ufrivillig yrkespassive, uansett trygdestatus. Revita Norge er medlem av Velferdsalliansen.
Reidar Eriksen
Reidar Eriksen (født 14. september 1942) er en norsk lokalpolitiker, som fra 1999 til 2011 var ordfører i Søndre Land kommune i Oppland. Han representerer Søndre Land Bygdeliste, og ble den første ordføreren fra et annet parti enn Arbeiderpartiet siden 1945.
Engelsholm slott
Engelsholm nevnes første gang på skrift i et dokument fra 1452, som beskriver eierskifte mellom kongen og adelsmannen Timme Nielsen Rosenkrans. Bygningen var av munkesten, taket tekket med munke- og nonnetaksten og vinduene var blyinnfattede. Restene av Timmes herregård ligger under det nåværende slott.
Den nåværende hovedbygning er oppført av Tycho Brahes bror Knud i 1592, og skal etter sigende været tegnet av førstnevnte. Knud delte i begynnelsen eierskapet med sin svoger alkymisten Erik Lange, som var gift med Knuds søster Sophie.
Den rektangulære bygningen har kvadratiske tårn innfelt i hvert hjørne, og inspirasjonen skal være hentet fra slottet Ancy-le-Franc i Bourgogne i Frankrike.
Slottet brant i 1952, men ble straks restaurert i sin opprinnelige skikkelse. Siden 1940 har det vært drevet som højskole, og eies i dag av den selveiende institusjon Engelsholm Højskole.
Engelsholm ble fredet i 1918.
Bakskuld
Bakskuld er en saltet, tørret og ev. røkt flatfisk, især ising som spises til lunch eller middag omkring det sønderjyske Vadehavsområdet.
Lynyrd Skynyrd 1991
1991 er det sjette studioalbumet til Lynyrd Skynyrd, utgitt i 1991. Albumet er det første med de nye medlemmene som erstattet de tre som døde i flyulykken.
Bakskuld
Ordet stammer fra hollandsk bakschol, som betyr bakt, eller ristet rødspette og er særlig knyttet til Fanø. Bakskuld spises enten rå f.eks. til kaffepunch med groft rugbrød og fett, varmet på glør og svøpt i vått papir eller utvannet og stekt i panne.
Lynyrd Skynyrd 1991
Sporliste
Side en
Side to
Personell
Bakgrunnsvokaler:
Makoto Kobayashi
Makoto Kobayashi (japansk: 小林 誠 Kobayashi Makoto; født 7. april 1944 i Nagoya i Japan) er en japansk fysiker som er kjent for sitt arbeid med CP-brudd. Han delte halvparten av prispengene fra Nobelprisen i fysikk i 2008 sammen med Toshihide Maskawa «for oppdagelsen av opprinnelsen til den brutte symmetrien som forutsier eksistensen av minst tre kvarkefamilier i naturen». Den andre halparten av prispengene ble tildelt Yoichiro Nambu «for oppdagelsen av mekanismene for spontant symmetribrudd i subatomær fysikk».
Etter å ha fullført sin doktorgrad ved universitetet i Nagoya i 1972, jobbet Kobayashi med forskning som førsteamanuensis på partikkelfysikk ved Universitetet i Kyoto. Der arbeidet han for det meste med å forklare CP-brudd i standardmodellen for partikkelfysikk.
I oktober 2008 ble Kobayashi tildelt Japans Kulturorden.
Alphard
Alphard (α Hya / α Hydrae / Alfa Hydrae) er den mest lyssterke stjernen i stjernebildet Vannslangen, og markerer slangens hjerte.
Alphard er en oransje kjempestjerne. Navnet Alphard kommer fra Arabisk الفرد (al-fard), «den ensomme»; det er ingen andre lyssterke stjerner nær den.
Even Kenneth Weines
Even Kenneth Weines (født 29. november 1980) er en norsk countryartist som skriver sine egne tekster og melodier.
Kenneth Weines ble i 2000 oppdaget av NRK Troms og Finnmark under Festspillene i Nord-Norge i hjembyen Harstad. Etter å ha fått påspandert demoinnspilling av NRK, har Weines turnert rundt om i Norge med sitt Kenneth Weines Band. Han har blant annet ved flere anledninger spilt på countryfestivalen på Vinstra og Hålogaland Country Festival.
I januar 2005 gikk han i Mainframe Recording Studio i Nashville og spilte inn sitt første album med 10 av hans egne originale låter. Tittelen på plata er Kenneth Weines. Plata ble utgitt på plateselskapet Tylden. Låten "Leave Me Alone" ble kåret til den 8. mest populære på Norsktoppen i 2006, etter å ha nådd 2.-plass som beste plassering i løpet av 15 uker på lista.
Kenneth Weines har opptrådt med artister som Dr.Hook, Lynn Anderson, Kasey Landsdale med flere og har også varmet opp for superstjerner som Alan Jackson, Wanda Jackson, Lynn Anderson, Dr. Hook, Steve Earle, Marty Stuart, Tanya Tucker, Connie Smith, Toni Willé, Billy Yates m.flere.
Kenneth Weines ga ut sitt andre Nashville-album med tittelen "Ill Wait For You" sommeren 2013. Dette albumet er kun utgitt digitalt.
Capão da Canoa
Capão da Canoa er en kommune i delstaten Rio Grande do Sul i sørregionen av Brasil.
Halvleder
Halvledere er stoffer som ikke er gode elektriske ledere i ren form, men som under visse omstendigheter vil kunne lede strøm godt. Se transistor for detaljert utdyping.
Atomene i en halvleder låner bort elektronene i sine ytterste elektronskall til nabo-atomene, slik at atomene fyller opp hverandres ledige elektronplasser i de ytterste skallene. Dermed er alle ytterskallelektronene involvert i bindingene mellom atomene, og det er ingen igjen som kan bevege seg fritt. Når elektroner ikke kan forflyttes innen stoffets omfang, sier vi at stoffet ikke kan lede strøm, og stoffet er da en isolator.
Halvledere vil kunne lede noe strøm hvis de varmes opp, eller det settes på en tilstrekkelig høy ytre spenning som river løs elektroner med makt. Annerledes er det hvis halvlederstoffet målrettet forurenses med små mengder andre grunnstoffer i fremstillingsprosessen, en prosess som kalles doping. De forurensende stoffene forstyrrer halvlederens lokale elektronbalanse og gir halvlederen enten et overskudd eller et underskudd av elektroner, alt etter hvilket grunnstoff halvlederen forurenses med. Elektronene som stammer fra forurensningen kan forflytte seg over hele stoffet, som altså slik er blitt til en leder. Når forurensningen er slik at det er oppstått underskudd av elektroner, vil elektroner fra naboatomer kunne flytte seg til de ledige plassene som er oppstått. Også denne mekanismen virker over hele stoffets omfang.
Dopingen foregår helst ikke ved fremstillingen av selve råmaterialet, men i fremstillingsprosesser under danningen av komponenten selv. Ofte blir av prosesstekniske årsaker dopingstypen endret, for eksempel fra P til N ved at en ny doping overstyrer den forrige. Doping kan foreså ved bestråling med atomer i vakuum eller ved å la halvlederen ligge i en egnet atmosfære, med styrt trykk, temperatur og konsentrasjon, over en tid. Deler av komponenten maskeres midlertidig i de områder som ikke skal endres.
Plassene der det er underskudd av elektroner kalles for hull. Hull kan slik betraktes som egne positive ladningsbærere. Se ladningsbærere.
Det mest vanlige halvledermaterialet er i dag silisium (Si), som er utgangspunktet for mange moderne elektronikkomponenter som transistorer og dioder. Tidligere ble germanium (Ge) mye brukt.
Karbon (C) i diamantform er også en halvleder (med meget stort båndgap). Diskrete motstander er ofte laget av karbon. De nevnte halvlederne står under hverandre i Periodesystemet, og har 4 elektroner hver i sine ytterste skall. Noen få andre typer halvledere kan dannes ved å sette sammen flere grunnstoffer, som for eksempel Galliumarsenid (GaAs). Vann er også en halvleder.